የቅሬታ መንስኤ የነበረዉ የአራራት-ኮተቤ መንገድ ግንባታ ተጀመረ
ለረጅም ጊዜ ቅሬታ ሲነሳበት የነበረዉ የአራራት-ኮተቤ መንገድ ግንባታ መጀመሩን የአዲስ አበባ መንገዶች ባለስልጣን አስታወቀ፡፡የመንገዱ ግንባታ ከጥቂት ቀናት በፊት በይፋ እንደተጀመረ የገለፁት የባለስልጣኑ የህዝብ ግንኙነት ዳይሬክተር አቶ ጥዑማይ ወልደገብርኤል ለግንባታዉ መዘግየት ምክኒያት የሆነዉ የወሰን ማስከበር ስራ 90 በመቶ በመጠናቀቁ ግንባታዉ እንደተጀመረ አስገንዝበዋል፡፡የአካባቢዉ ነዋሪዎች ከተገነባ ረጅም ጊዜ የወሰደዉና ወደሰሜኑ የአገራችን ክፍል መዉጫ የሆነዉ ይህ መንገድ አብዛኛዉ ክፍሉ ከጥቅም ዉጭ በመሆኑ ለእንቅስቃሴ አስቸግሮናል በማለት ለዋልታ ቴሌቪዥን ቅሬታ ሲያሰሙ እንደነበር ይታወሳል፡፡በተለይ መንገዱ ለነፍሰጡሮች በጣም አስቸጋሪ የሆነና ለአሽከርካራች የግጭት መንስኤና ለባለንብረቶች የእቃ መሰባበር ምክኒያት በመሆኑ ከፍተኛ ቅሬታ ይቀርብበት ነበር፡፡ከስድስት ወር በፊት ዋልታ በሰራዉ ዘገባ መንገዱ ከነሃሴ ጀምሮ ተገልፆ ነበር፡፡ ይሁን እንጅ ግንባታዉ ባለመጀመሩ ቴሌቭዥኑ ምክኒያቱን ከባለስልጣኑ የጠየቀ ሲሆን የወሰን ማስከበር ችግር እንደሆነበት ከ1 ወር በፊት ገልፆ ነበር፡፡